PIGS, PIIGS และ PIIGGS
กราฟที่แสดงข้อมูลสัดส่วนหนี้สาธารณะต่อผลิตภัณฑ์มวลรวมในประเทศของโปรตุเกส อิตาลี ไอร์แลนด์ กรีซ สหราชอาณาจักร และสเปน (PIIGGS) และรวมถึงเยอรมนี สหภาพยุโรป และกลุ่มยูโรโซนในปี พ.ศ. 2552
**พิกส์** (อังกฤษ: **PIGS** หรือในบางครั้งเรียกว่า **PIIGS**, **PIIGGS**) คือคำย่อที่ถูกเรียกโดยนักวิเคราะห์เศรษฐกิจ กลุ่มนักวิชาการ และสำนักพยากรณ์เศรษฐกิจระหว่างประเทศ ถึงรัฐอธิปไตยในทวีปยุโรปที่ประสบปัญหาหนี้สาธารณะอันประกอบไปด้วย

* โปรตุเกส (**P**: Portugal)
* อิตาลี (**I**: Italy)
* กรีซ (**G**: Greece)
* สเปน (**S**: Spain)

ซึ่งในบางกรณีอาจรวมไปถึงรัฐอธิปไตยอีกสองรัฐคือ

* ไอร์แลนด์ (**I**: Ireland)
* สหราชอาณาจักร (**G**: Great Britain)

โดยบ่อยครั้งที่คำย่อนี้ถูกนำไปใช้เกี่ยวกับปัญหาหนี้สาธารณะในภาคเศรษฐกิจ ซึ่งบางครั้งสำนักข่าวบางสำนักและองค์กรระหว่างประเทศบางแห่งจำกัดหรือห้ามการใช้คำย่อดังกล่าวโดยตรง ด้วยเหตุผลบางประการถึงการนำไปใช้ในการโจมตีและวิจารณ์อย่างมีนัยสำคัญ

ประวัติ
-------

คำย่อถูกใช้มาอย่างยาวนานโดยนักวิเคราะห์ของธนาคาร นักธุรกิจ นักวิชาการ และนักวิจารณ์ ย้อนกลับไปได้อย่างน้อยถึงช่วงต้นของการรวมเขตเศรษฐกิจยุโรป โดยใช้ในการหมายถึงกลุ่มประเทศยูโรโซนหรือกลุ่มประเทศในแถบยุโรปตอนใต้ที่มีลักษณะแวดล้อมทางเศรษฐกิจที่คล้ายคลึงกัน

การโต้เถียง
-----------

คำย่อนี้ถูกประณามว่าเป็นคำหยาบคายโดยรัฐมนตรีว่าการกระทรวงการคลังของโปรตุเกสในปี พ.ศ. 2551 และโฆษกประจำรัฐบาลโปรตุเกสและสเปนบางคนก็พิจารณาว่าคำย่อนี้เป็นคำหยาบคายด้วยเช่นกัน นอกจากนี้สำนักข่าวบางสำนักเช่น *ไฟแนนเชียลไทม์* และ *บาร์เคลย์แคปิตอล* ยังได้จำกัดหรือห้ามใช้คำย่อนี้ในข่าวของตนอีกด้วย

ความเปลี่ยนแปลง
---------------

ในช่วงต้นของวิกฤตการณ์ทางการเงินโลก พ.ศ. 2550–2553 ความเปลี่ยนแปลงหลายอย่างก็ได้เกิดขึ้น เมื่อมีการบรรจุตัวอักษร *"I"* เพิ่มเข้าไปอีกหนึ่งตัวกลายเป็น *"PIIGS"* โดยนักวิจารณ์บางคน โดยอักษรตัวดังกล่าวหมายถึงอีกประเทศที่เพิ่มเข้ามาคือไอร์แลนด์จากวิกฤตเศรษฐกิจไอร์แลนด์ พ.ศ. 2551–2553 หรือบ้างก็ได้เปลี่ยนความหมายของตัวอักษรดังกล่าวในคำย่อเดิมซึ่งหมายถึงอิตาลีมาเป็นไอร์แลนด์แทน

นอกจากนี้แล้วยังมีการเพิ่มตัวอักษร *"G"* เข้าไปอีกเพิ่มเติมในช่วงมาตรการกอบกู้ระบบธนาคารในสหราชอาณาจักร พ.ศ. 2552 ตลอดจนเข้าสู่ช่วง วิกฤตหนี้สาธารณะยุโรป พ.ศ. 2553 นักวิเคราะห์บางคนก็ถึงกลับเปลี่ยนคำย่อเป็น *"PIIGGS"* ซึ่งได้ทำการรวมเอาสหราชอาณาจักรเข้าไปอยู่ในกลุ่มดังกล่าวด้วย โดยพิจารณาจากสภาพการณ์ทางเศรษฐกิจและการเมือง

อ้างอิง
-------

1. ↑  Hugh, Edward (16 ธันวาคม 2009). "Is Austria Set To Join The Honourable Company of PIIGs?". *EconoMonitor*. Roubini Global Economics. คลังข้อมูลเก่าเก็บจากแหล่งเดิมเมื่อ 1 กุมภาพันธ์ 2013. สืบค้นเมื่อ 17 พฤษภาคม 2011.
2. ↑  Vernet, Daniel (24 เมษายน 1997). "L'Allemagne au coeur du débat français". *Le Monde* (ภาษาฝรั่งเศส). que l'argot communautaire a affublés d'un sobriquet peu élégant dans sa signification anglaise : « pigs », pour Portugal, Italy, Greece, Spain.
3. ↑  Eichelburg, Walter K. (1 พฤษภาคม 2006). "Gibt es noch weitere PIGS im Euro?" (ภาษาเยอรมัน). Die Goldseiten.
4. ↑  Von Reppert-Bismarck, Juliane (7–14 กรกฎาคม 2008). "Why Pigs Can't Fly". Newsweek.
5. ↑  "Ten years on, beware a porcine plot". The Economist. 5 มิถุนายน 2008.
6. ↑  Münster, Winfried, บ.ก. (1997). *Der Euro: Fragen und Antworten zum neuen Europa-Geld* (ภาษาเยอรมัน). Dt. Taschenbuch-Verlag. p. 128. ISBN 3-423-36058-5.
7. ↑  Boyd, Scott, บ.ก. (4 กุมภาพันธ์ 2010). "Euro Struggles on Growing PIIGS Debt Concern". *MarketPulse*.
8. ↑  "Europe's PIGS: Country by country". BBC. 11 กุมภาพันธ์ 2010.
9. ↑  Holloway, Robert (15 กันยายน 2008). "Pigs in muck and lipstick". *AFP*.
10. ↑  "Anything but porcine at BarCap". *The Financial Time*. 5 กุมภาพันธ์ 2010.
11. ↑  Ravnaas, Niels Ruben (21 พฤษภาคม 2010). "Banket gjennom giganthjelpen". *NA24* (ภาษานอร์เวย์). Nettavisen. คลังข้อมูลเก่าเก็บจากแหล่งเดิมเมื่อ 19 กรกฎาคม 2011. สืบค้นเมื่อ 21 พฤษภาคม 2011.
12. ↑  de Sa’Pinto, Martin (15 มกราคม 2010). "Hedge funds to favor BRIC not PIIGS in 2010: Lipper". Reuters. เก็บจากแหล่งเดิมเมื่อ 14 มีนาคม 2023. สืบค้นเมื่อ 21 พฤษภาคม 2011.
13. ↑  Deiss, Richard (2019). *Der Nabel des Mondes und die Träne im Indischen Ozean* (ภาษาเยอรมัน) (4 ed.). BoD – Books on Demand. p. 22. ISBN 978-3-8370-5910-6.
14. ↑  Totaro, Lorenzo (5 กุมภาพันธ์ 2010). "The 'I' in 'Pigs' Stands for Ireland, Not Italy (Update2)". *Bloomberg Businessweek*. คลังข้อมูลเก่าเก็บจากแหล่งเดิมเมื่อ 25 กุมภาพันธ์ 2011.
15. ↑  Gurumurthy, S. (26 พฤษภาคม 2010). "Too small is 'too big' to fail". The Hindu Business Line. คลังข้อมูลเก่าเก็บจากแหล่งเดิมเมื่อ 6 ตุลาคม 2013.